Қарағанды облысының 3 ауылына төтенше жағдай енгізілмек
"Қарағанды облысының 3 ауылына төтенше жағдай енгізілмек" | "https://abai.kz/post/171401"
TITLE: Қарағанды облысының 3 ауылына төтенше жағдай енгізілмек
URL: https://abai.kz/post/171401
META: "Қарағанды облысының 3 ауылына төтенше жағдай енгізілмек" | "https://abai.kz/post/171401"
DATE: 20.07.2023
AUTHOR(s): Abai.kz
TOTAL WORDS: 98
TEXT: Қарағанды облысындағы дала өртіне байланысты 3 ауылдық округте төтенше жағдай жариялануы мүмкін. «Қарағанды облысы Шет ауданына қарасты Талды, Ақшоқы, Ақсу-Аюлы ауылдық округтерінің аумағында 2023 жылдың 14 шілдесінен дала және орман өрттерінің орын алуына байланысты жергілікті ауқымдағы табиғи сипаттағы төтенше жағдай жариялансын. Оны жою бойынша басшысы болып Шет ауданы әкімінің орынбасары Дәурен Кәрсембаев тағайындалсын және осы шешімнен туындайтын тиісті іс-шараларды жүргізу тапсырылсын», - делінген Ашық НҚА порталында жарияланған Шет ауданының әкімі Мұхит Мұхтаровтың шешімінде. Төтенше жағдай жариялауға бағытталған құжат ертең, яғни 21 шілдеден бастап күшіне енеді. Еске салайық, бұған дейін Қарағанды облысында өрт оқиғалары жиілегені айтылған. Сурет: ғаламтордан Abai.kz
